ติดตั้งรางรับฐานรองพระบรมโกศ บนราชรถปืนใหญ่ หมายเลข 21863
เมื่อวันที่ 11 ส.ค. ที่โรงราชรถ พิพิธภัณฑสถานแห่งชาติ พ.อ.พงศ์พัฒน์ เจริญพิบูลย์ รองผอ.กองโรงงานช่างแสง ศูนย์อุตสาหการสรรพาวุธ กรมสรรพาวุธทหารบก นำกำลังพลเข้าติดตั้งรางรับฐานรองพระบรมโกศ และอุปกรณ์ยึดฐานรองพระบรมโกศ บนราชรถปืนใหญ่ หมายเลข 21863 ซึ่งจัดสร้างโดยกรมสรรพาวุธทหารบก เพื่อใช้ในริ้วขบวนพระบรมราชอิสริยยศที่ 3 ในการอัญเชิญพระบรมโกศ พระบาทสมเด็จพระปรมินทรมหาภูมิพลอดุลยเดช จากพระมหาพิชัยราชรถหมายเลข 9780 เวียนอุตราวัฏ (เวียนซ้าย) รอบพระเมรุมาศ ก่อนขึ้นสู่พระจิตกาธาน,สำหรับรางรับฐานรองพระบรมโกศ ถูกติดตั้งบนเหล็กเนื้อเหนียวขนาด 3 นิ้ว สูง 1 นิ้ว 1 หุน มีระยะความห่างของราง 49.5 ซม.ติดบนฐานบัวขาสิงห์ที่อยู่ด้านบนสุดของราชรถ,ทั้งนี้ ราชรถปืนใหญ่หมายเลข 21863 อยู่ระหว่างการลงรักปิดทองที่บริเวณล้อด้านหน้า และรอการประดับตกแต่งส่วนสลักลายไม้ โดยช่างจากสำนักช่างสิบหมู่ และหลังการติดตั้งรางและอุปกรณ์ยึดแล้วเสร็จ กรมสรรพาวุธทหารบก จะร่วมกับสำนักช่างสิบหมู่ ทำการทดสอบการเลื่อนถาดรองพระบรมโกศ จากเกรินบันไดนาค และสะพานเกริน ลงสู่ราชรถปืนใหญ่ ในวันที่ 11 ส.ค. เพื่อแก้ไขจุดบกพร่องต่อไป.
กำลังพลกรมสรรพาวุธทหารบก ติดตั้งรางรับฐานและอุปกรณ์ยึดฐานรองพระบรมโกศ บนราชรถปืนใหญ่ หมายเลข 21863 ใช้ในริ้วขบวนพระบรมราชอิสริยยศที่ 3 
ราชรถปืนใหญ่,พระบรมโกศ,ฐานรองพระบรมโกศ,พระเมรุมาศ,กรมสรรพาวุธ,ข่าวทั่วไป